als_Latn dik_Latn sag_Latn
Karabeci flet si kapiten, sot është shansi i fundit
Tirana luan përballë Vllaznisë në “shtëpi” dhe tre pikët janë objektivi për të rikthyer shpresën e humbur
Tirana luan mundësinë e radhës për të tentuar daljen nga kriza. Bardheblutë rikthehen pas tre javësh në kryeqytet, për të luajtur një takim delikat ndaj Vllaznisë. Kuqeblutë, njësoj si dhe ata, nuk janë në momentin më të mirë po për Tiranën kjo ka pak rëndësi. Me ardhjen e Gugash Maganit në krye të skuadrës, gjërat ndryshuan disi, por sërish bardheblutë nuk shmangën dot humbjen në takimin e mesjavës në Kupë. Pasi ka marrë shiritin e kapitenit, Erando Karabeci flet me më tepër përgjegjësi mbi supe dhe premton se bardheblutë do të bëjnë kthesën ndaj Vlllaznisë. “Është një ndeshje e rëndësishme për ne. Vijmë pas disa humbjesh radhazi ndaj na duhet të rikthejmë shpresën. Nuk kemi mundësi më për të gabuar. Situata është e vështirë por kemi nisur të luajmë më mirë në takimet e fundit, ndaj na duhet ta marrim këtë fitore. Mobilizim maksimal dhe shumë kujdes pasi kundërshtarët kanë në përbërje lojtarë mjaft të mirë”, ka deklaruar Karabeci.
Tifozët – I pyetur më pas për situatën e krijuar dhe acarimin e tifozëve, Erando ka mbajtur një qëndrim korrekt në marrëdhënie me ta. “Na kanë përkrahur shumë këtë vit, edhe pse pak e kemi merituar. Kanë qenë të shumtë dhe kudo që kemi luajtur. Besoj se është momenti t’ua kthejmë buzëqeshjen. Shpresoj që edhe në këtë takim të mos mungojnë dhe së bashku të marrim fitoren e munguar për t’i shpëtuar krizës ku jemi zhytur”, ka vijuar prononcimin e tij, mesfushori i Tiranës.
Shiriti – Në fillimin e kësaj jave, Karabeci mori shiritin e kapitenit pas një votimi të bërë nga skuadra. “Të jesh kapiten i Tiranës është gjithmonë përgjegjësi. Këtë shirit e kanë mbajtur lojtarë me emër në futbollin shqiptar dhe unë ndihem i vlerësuar. Kapiteni i Tiranës së vendit të fundit? Besoj se nuk do të qëndrojmë edhe për shumë kohë në këtë pozicion. Skuadra i ka të gjitha mundësitë për ta bërë këtë”, ka mbyllur fjalën e tij, kapiteni i Tiranës.
4 Sezone ka Karabeci te Tirana, por kaq i ka mjaftuar për të fituar statusin e liderit në skuadër dhe marrë më pas shiritin e kapitenit
1 Mungesë kanë bardheblutë për takimin e sotëm. Maganit i duhet t’i bëjë llogaritë pa Endri Vrapin, që nuk është i gatshëm për shkak skualifikimi prej kartonave
5 Humbje radhazi numëron Tirana që tani ka prekur fundin dhe tenton të dalë prej tij
Formacioni i mundshëm
4-4-2
Çaka
Kërçiku Pashaj Kaja Kalari
Taku Limani Karabeci Peposhi
Çota Semedo
als_Latn als_Latn als_Latn als_Latn als_Latn als_Latn als_Latn als_Latn als_Latn unk tuk_Latn ban_Latn knc_Latn luo_Latn